CELEX: 62019CN0555
Language: et
Date: 2019-07-19 00:00:00
Title: kohtuasi C-555/19: Eelotsusetaotlus, mille on esitanud Landgericht Stuttgart (Saksamaa) 19. juulil 2019 – Fussl Modestraße Mayr GmbH versus SevenOne Media GmbH

21.10.2019   
            
            
               ET
            
            
               Euroopa Liidu Teataja
            
            
               C 357/21
            
         
      Eelotsusetaotlus, mille on esitanud Landgericht Stuttgart (Saksamaa) 19. juulil 2019 – Fussl Modestraße Mayr GmbH versus SevenOne Media GmbH
      (kohtuasi C-555/19)
      (2019/C 357/26)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Stuttgart
      
         Põhikohtuasja pooled
      
      
         Hageja: Fussl Modestraße Mayr GmbH
      
         Kostja: SevenOne Media GmbH
      
         Eelotsuse küsimused
      
      
                  1.
               
               
                  Kas
                  
                              a)
                           
                           
                              direktiivi 2010/13/EL artikli 4 lõiget 1, (1)
                              
                           
                        
                              b)
                           
                           
                              liidu õiguses sätestatud võrdse kohtlemise põhimõtet ja
                           
                        
                              c)
                           
                           
                              ELTL artiklis 56 sätestatud teenuste osutamise vabadust reguleerivaid õigusnorme tuleb tõlgendada nii, et nendega on vastuolus liikmesriigi õigusnormid, mis keelavad reklaami piirkondliku edastamise üleriigilise levikuga ringhäälingukanalil?
                           
                        
            
                  2.
               
               
                  Kas esimesele küsimusele tuleb vastata teisiti, kui liikmesriigi õiguse kohaselt on lubatav kord, mille kohaselt võib seaduse alusel anda loa reklaami piirkondlikuks edastamiseks ja sellisel juhul on reklaami piirkondlik edastamine – täiendavalt nõutava – ametliku loa olemasolu korral lubatud?
               
            
                  3.
               
               
                  Kas esimesele küsimusele tuleb vastata teisiti, kui teises küsimuses kirjeldatud piirkondliku reklaami lubatavuse võimalust tegelikult ei kasutata ja seetõttu on piirkondlik reklaam täielikult keelatud?
               
            
                  4.
               
               
                  Kas Euroopa Liidu põhiõiguste harta artiklit 11, võttes arvesse inimõiguste ja põhivabaduste kaitse konventsiooni artiklit 10, Euroopa Inimõiguste Kohtu praktikat ning eelkõige teabe mitmekesisuse põhimõtet, tuleb tõlgendada nii, et esimeses, teises ja kolmandas küsimuses kirjeldatud liikmesriigi õigusnormid on sellega vastuolus?
               
            
         (1)  Euroopa Parlamendi ja nõukogu 10. märtsi 2010. aasta direktiiv 2010/13/EL audiovisuaalmeedia teenuste osutamist käsitlevate liikmesriikide teatavate õigus- ja haldusnormide koordineerimise kohta (ELT 2010, L 95, lk 1).